Сучасныя плюралістычныя грамадствы, спакутаваныя спажывецкім стылем жыцця і матэрыялізацыяй спадзяванняў ды надзей, імкнуцца да Царквы як да месца сустрэчы з рэальным Богам, як да месца святла і радасці жыцця ў Богу. Раздзеленыя і варожа настроеныя хрысціяне — несапраўдныя сведкі такой Царквы і Хрыста. Надзвычай важным уяўляецца паказ экзестэнцыяльнага і душэўнага вымярэння хрысціянства. Шлях да Жывога Хрыста вымагае ад хрысціян паразумення і паяднання паміж сабой. Умовай яго будзе наша пакаянне, цвярозасць і ачышчэнне.